**KRITERIJI ZA VREDNOVANJE I OCJENJIVANJE UČENIKA PO ELEMENTIMA**

1. RAZUMIJEVANJE

|  |
| --- |
| ODLIČAN (5) : Učenik u potpunosti razumije usmeno izlaganje i pisani tekst s određenim brojem nepoznatih riječi u sklopu poznatih sadržaja vezanih uz kulturu, civilizaciju i struku.VRLO DOBAR (4) : Učenik razumije sadržaj u cijelosti, ali ne i svaku pojedinost. Zadane vježbe i zadatke rješava u potpunosti uz manju pomoć nastavnika.DOBAR (3): Učenik razumije jednostavne tekstove i usmena izlaganja, daje točne ali kratke odgovore, te je u mogućnosti rješavati jednostavnije zadaće na osnovi zadanog sadržaja.DOVOLJAN (2): Učenik ima teškoća u razumijevanju usmenog izlaganja i pisanog izričaja, jedva shvaća uz objašnjenja i pojednostavljenja. Zadatke vezane uz zadani tekst rješava samo uz pomoć nastavnika.2. PISANJE I GOVORODLIČAN (5): Slobodno i samostalno izriče svoje misli u pisanom i usmenom obliku, izražava se bez većih gramatičkih i pravopisnih pogrešaka. Učenik koristi raznolik fond riječi i izraza koje primjereno odabire uz pravilan izgovor i intonaciju.VRLO DOBAR (4) : Učenik govori i piše korektno, ali je u pojedinim segmentima nesiguran. Pravi manje gramatičke i pravopisne pogreške koje ne utječu na razumijevanje smisla rečenice. Ponekad neadekvatno primijeni riječ ili frazu.DOBAR (3) : Učenik se može sporazumijevati pri čemu koristi skroman fond riječi i izraza (ponekad neadekvatno). Potrebna mu je nastavnikova pomoć pri usmenom i pismenom izražavanju jer je zbog gramatičkih pogrešaka, te pogrešnog reda riječi ponekad nejasan smisao onoga što želi iskazati.DOVOLJAN (2) : Učenik pravi ozbiljne pogreške u konverzaciji i izgovoru zbog čega se teško zaključuje što želi reći. Rijetko nalazi odgovarajuće riječi i fraze, teško se izražava, a riječnik mu je oskudan. Mnoštvo gramatičkih i pravopisnih pogrešaka onemogućuje mu usmeno i pismeno izražavanje. |

3. USVOJENOST SADRŽAJA

ODLIČAN (5) : Učenik u potpunosti primjenjuje jezične zakonitosti usmeno i pismeno, u potpunosti vlada jezikom struke, te ga pravilno upotrebljava u usmenom i pismenom izražavanju.

VRLO DOBAR (4) : Učenik poznaje i primjenjuje jezične zakonitosti uz manje pogreške, vlada jezikom struke pismeno i usmeno bez poteškoća, ali s ograničenim brojem riječi.

DOBAR (3) : Učenik slabije poznaje stručne sadržaje, a u usmenom i pisanom izražavanju često se pojavljuju veće poteškoće.

DOVOLJAN (2) : Učenik jako slabo poznaje sadržaje važne za struku, ne poznaje dovoljno jezične zakonitosti, te čini mnoštvo pogrešaka u usmenom i pisanom izražavanju.